Kassiane Asasumasu

Kassiane Asasumasu, jaiotzez Kassiane Alexandra Sibley, (1982) pertsona autisten eskubideen aldeko ekintzaile estatubatuarra da.  

 Bizitza 
Kassiane Asasumasu hapa da (kroaziar, japoniar, mongoliar eta errumaniar jatorrikoa). She/they izenordainak erabiltzen ditu ingelesez.  

Zazpi neba-arreba ditu, eta denak neurotipikoak dira.  

3 urte zituela, autismoa diagnostikatu zioten. Eskolan jazarpena jasan zuen, eta irakasleek bere amari esan zioten bere buruaz beste egiteko arriskuan zegoela uste zutela, baina hortik harago, ez zuen sentitzen helduek inoiz lagundu ziotenik.  

2000an (beste datuen arabera, 1999an), «neurodibergente» terminoa sortu zuen neurotipiko ez den edozein pertsonari erreferentzia egiteko. Gainera, «neuroexpansibo» terminoa sortu zuen «neurodibergente» eta «neurotipiko» terminoak baztertzen dituztenentzako, afro-amerikar pertsona desgaituentzako bereziki.  

2014ko otsailaren 28an, zaintzaileek desgaitasuna duten pertsonei ematen dieten tratu txarrari buruzko hitzaldia eman zuen Washingtongo Unibertsitatean.  

Foundations for Divergent Minds erakundeko eduki eta koordinazio zuzendaria da.  

Portaera-analisi aplikatuaren (ABA terapiaren) aurka egiten du. Ez du funtzionaltasunaren etiketarik («funtzionaltasun atltuko/baxuko pertsona autista») erabiltzen.   

Ogibidez, gimnastika entreinatzailea da. Gainera, aikido eta arkularitza praktikatzen ditu.

 Lanak 

 Help Me Help Myself: Teaching and Learning (Ask and Tell: Self-Advocacy and Disclosure for People on the Autism Spectrum liburuaren parte gisa, 2004)
 What Your Daughter Deserves: Love, Safety, and the Truth (Sincerely, Your Autistic Child: What People on the Autism Spectrum Wish Their Parents Knew About Growing Up, Acceptance, and Identity liburuaren parte gisa, 2021)
 Anti-ableist language is fully compatible with high-quality autism research: Response to Singer et al. (beste hainbat egilerekin batera, 2023)

 Erreferentziak 

 Kanpo estekak 
  Kassiane Asasumasuren bloga

Kategoria:Oregondarrak
Kategoria:Kroato-estatubatuarrak
Kategoria:Japoniar estatubatuarrak
Kategoria:Errumaniar estatubatuarrak
Kategoria:Pertsona autistak
Kategoria:Ameriketako Estatu Batuetako giza eskubideen aldeko ekintzaileak
Kategoria:Pertsona autisten eskubideen aldeko ekintzaileak
Kategoria:Giza eskubideen aldeko emakumeak
Kategoria:Desgaitasuna duten aktibistak
Kategoria:Emakume blogariak
Kategoria:Gimnastika entrenatzaileak